CELEX: 32016R2293
Language: sl
Date: 2016-12-16 00:00:00
Title: Izvedbena uredba Komisije (EU) 2016/2293 z dne 16. decembra 2016 o spremembi Priloge I k Uredbi Sveta (EGS) št. 2658/87 o tarifni in statistični nomenklaturi ter skupni carinski tarifi

17.12.2016   
            
            
               SL
            
            
               Uradni list Evropske unije
            
            
               L 344/79
            
         IZVEDBENA UREDBA KOMISIJE (EU) 2016/2293
   z dne 16. decembra 2016
   o spremembi Priloge I k Uredbi Sveta (EGS) št. 2658/87 o tarifni in statistični nomenklaturi ter skupni carinski tarifi
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) in zlasti člena 9(1)(d),
   ob upoštevanju naslednjega:
   
               (1)
            
            
               Uredba (EGS) št. 2658/87 je uvedla nomenklaturo blaga (v nadaljnjem besedilu: KN), da bi hkrati izpolnila zahteve skupne carinske tarife, statistike Unije o zunanji trgovini ter drugih politik Unije, ki zadevajo uvoz ali izvoz blaga.
            
         
               (2)
            
            
               S Sklepom (EU) 2016/1885 (2) je Svet sklenil Sporazum v obliki izmenjave pisem med Evropsko unijo in Ljudsko republiko Kitajsko v skladu s členom XXIV:6 in členom XXVIII Splošnega sporazuma o carinah in trgovini (GATT) 1994 glede spremembe ugodnosti na seznamih ugodnosti Republike Hrvaške v okviru njenega pristopa k Evropski uniji (v nadaljnjem besedilu: Sporazum). Sporazum določa znižanje carin za dve kategoriji proizvodov. Unija in Kitajska sta druga drugo uradno obvestili o zaključku svojih notranjih postopkov za začetek veljavnosti Sporazuma; ta začne veljati 1. januarja 2017.
            
         
               (3)
            
            
               V skupni carinski tarifi je treba uvesti ukrepe iz Sklepa (EU) 2016/1885. Prilogo I k Uredbi (EGS) št. 2658/87 bi bilo zato treba ustrezno spremeniti –
            
         
               (4)
            
            
               Spremembe stopnje carinskih dajatev bi se morale uporabljati od datuma začetka veljavnosti Sporazuma. Ta uredba mora torej začeti veljati nemudoma.
            
         
               (5)
            
            
               Ukrepi, predvideni s to uredbo, so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Priloga I k Uredbi (EGS) št. 2658/87 se spremeni v skladu s Prilogo k tej uredbi.
   Člen 2
   Ta uredba začne veljati dan po objavi v Uradnem listu Evropske unije.
   Uporablja se od 1. januarja 2017.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 16. decembra 2016
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 256, 7.9.1987, str. 1.
   
      (2)  Sklep Sveta (EU) 2016/1885 z dne 18. oktobra 2016 o sklenitvi Sporazuma v obliki izmenjave pisem med Evropsko unijo in Ljudsko republiko Kitajsko v skladu s členom XXIV:6 in členom XXVIII Splošnega sporazuma o carinah in trgovini (GATT) 1994 glede spremembe ugodnosti na seznamih ugodnosti Republike Hrvaške v okviru njenega pristopa k Evropski uniji (UL L 291, 26.10.2016, str. 7).
   
      PRILOGA
      Drugi del Priloge I k Uredbi (EGS) št. 2658/87 se spremeni:
      
                  1.
               
               
                  v poglavju 64 oddelka XII se vrstica pri oznaki KN 6404 19 90 nadomesti z naslednjim:
                  
                              „6404 19 90 
                           
                           
                              
                                          – – –
                                       
                                       
                                          druga
                                       
                                    
                           
                              16,9
                           
                           
                              pa“
                           
                        
            
                  2.
               
               
                  v poglavju 84 oddelka XVI se vrstica pri oznaki KN 8415 10 90 nadomesti z naslednjim:
                  
                              „8415 10 90 
                           
                           
                              
                                          – –
                                       
                                       
                                          deljeni (split sistemi)
                                       
                                    
                           
                              2,5
                           
                           
                              —“